143. löggjafarþing 2013–2014.

Þingskjal 929 — 366. mál.

Svar

umhverfis- og auðlindaráðherra við fyrirspurn frá Katrínu Jakobsdóttur um landvörslu.

Fyrirspurnin hljóðar svo:

1.	Hversu margir landverðir voru árlega að störfum árin 2007–2013 og í hversu margar vikur samtals á hverju ári? Hvernig skiptust vikurnar á friðlýst svæði?

2.	Hversu margar vikur er fyrirhugað að landverðir verði samtals að störfum sumarið 2014 og hvernig er ætlunin að þær skiptist á friðlýst svæði?

Á vegum Umhverfisstofnunar starfa landverðir tímabundið yfir sumarmánuðina en á nokkrum svæðum starfa sérfræðingar allt árið. Mikilvægt er að hafa í huga þegar tölfræði síð
ustu sjö ára er skoðuð að á tímabilinu voru ráðnir fjórir heilsársstarfsmenn til viðbótar við þá sem þegar voru starfandi og sinna þeir landvörslu allt árið um kring. Alls eru því starfandi tveir heilsársstarfsmenn í Þjóðgarðinum Snæfellsjökli, einn á Patreksfirði (hóf störf 2011), einn á Ísafirði (hóf störf 2008), einn í Mývatnssveit, einn í Vestmannaeyjum (hóf störf 2008) og einn á Suðurlandi (hóf störf 2013). Einnig hefur Umhverfisstofnun verið í samstarfi við aðra aðila um landvörslu, en það eru Mýrdalshreppur vegna Dyrhólaeyjar, Náttúrustofa Norðurlands vestra vegna Miklavatns, Djúpavogshreppur vegna Teigarhorns og Reykjanes
fólkvangur vegna landvörslu þar.

Á vegum Vatnajökulsþjóðgarðs starfa landverðir tímabundið yfir sumarmánuðina og er fjöldi þeirra mismunandi eftir starfsstöðvum. Heilsársstarfsmenn í Vatnajökulsþjóðgarði eru 12, en þjóðgarðinum er skipt í fjögur rekstrarsvæði, auk skrifstofu í Reykjavík. Starfsstöðvar í þjóðgarðinum eru á Kirkjubæjarklaustri, í Skaftafelli, á Höfn, á Skriðuklaustri í Ásbyrgi og í Mývatnssveit.

Í samræmi við upplýsingar frá Umhverfisstofnun og Vatnajökulsþjóðgarði er fjöldi land
varða og landvarðavikna sem hér segir:

Fjöldi landvarða 2007–2013
2007	2008	2009	2010	2011	2012	2013
Umhverfisstofnun	12	13	15	16	17	20	26
Vatnajökulsþjóðgarður	33	43	45	46	52	51
Samtals:	12	46	58	61	63	72	77
Fjöldi landvarðavikna 2007–2013
20071 )	2008	2009	2010	2011	2012	2013	20142 )
Umhverfisstofnun	124	144	140	146	172	219	232	167
Vatnajökulsþjóðgarður	330	441	460	477	522	605	546
Samtals:	124	474	581	606	649	741	837	713
1)Vatnajökulsþjóðgarður tók til starfa 2008.
2)Áætlaður fjöldi.
Skipting landvarðavikna, alls 167 hjá Umhverfisstofnun og 546 hjá Vatnajökulsþjóðgarði, á landsvæði er sem hér segir:

Áætlaðar landvarðavikur á vegum Umhverfisstofnunar sumarið 2014 eru alls 167 vikur sem skiptast þannig á friðlýst svæði:

–	48 vikur	Þjóðgarðurinn Snæfellsjökull.

–	62 vikur	Mývatnssveit.

–	7 vikur	Hornstrandir.

–	15 vikur	Svæðalandvarsla á Suðurlandi, Friðland að Fjallabaki og Dyrhólaey.

–	8 vikur	Svæðalandvarsla á Vesturlandi, friðlýst svæði í Borgarbyggð.

–	8 vikur	Svæðalandvarsla á Miðhálendi, Hveravellir og Gullfoss.

–	11 vikur	Svæðalandvarsla á sunnanverðum Vestfjörðum, Vatnsfjörður, Dynjandi, Surtarbrandsgil og Látrabjarg.

–	8 vikur	Surtseyjarstofa.

Áætlaðar landvarðavikur í Vatnajökulsþjóðgarði sumarið 2014 eru alls 546 vikur sem skiptast þannig á rekstrarsvæði:

–	217 vikur	Norðursvæði.

–	64 vikur	Austursvæði.

–	207 vikur	Suðursvæði.

–	58 vikur	Vestursvæði.

Ráðuneytið bendir á að landvarsla í þjóðgarðinum á Þingvöllum heyrir ekki undir umhverfis- og auðlindaráðuneytið.